| **Donalda Meiželytė** |
| --- |
|  |
| Gimė | 1975 m. rugpjūčio 7 d. (48 metai)Šilutėje |
| Tėvas | Tadas Jokūbas Meiželis |
| Motina | Albina Meiželienė |
| Vaikai | Juta Svilaitė |
| Seimo narė |
| Ėjo pareigas | 2008 m. lapkričio 17 d. - 2012 m. lapkričio 17 d. (4 metai) |
|  |
| Veikla | renginių, televizijos bei radijo laidų vedėja, dainininkė, muzikos atlikėja, aktorė, buvusi politinė veikėja, Seimo narė (2008-2012) |
| Sritis | renginių vedimas bei organizavimas, televizija |
|  |
| Išsilavinimas | aukštasis |
| Alma mater | Vilniaus universitetas, Žurnalistikos institutas |

**Donalda Meiželytė** (g. 1975 m. rugpjūčio 7 d. Šilutėje) – renginių, televizijos bei radijo laidų vedėja, dainininkė, muzikos atlikėja, aktorė (pagarsėjusi kaip LNK „Dviračio žynių" dažnučių atlikėja, vaikams pažįstama kaip "Radiocentro" Meškutis Dakutis), politinė veikėja, 2008-2012 m. kadencijos Seimo narė.

Šeima
-----

Donalda Meiželytė su seserimis
### Tėvai

Tėvas – žurnalistas Tadas Jokūbas Meiželis (1944–2012) – gimė Tvaskučiuose (Šilutės rajonas). Nuo penkerių metų pradėjo lankyti pirmąjį pokario Lietuvoje atidarytą darželį Sauguose bei vėliau Švėkšnos vidurinę mokyklą. Šeimoje augo vienas. Skaityti pradėjo dar neidamas į mokyklą. Pirmieji rašiniai paskelbti mokantis devintoje klasėje, tapus satyrinio sienlaikraščio „Rakštis" redaktoriumi. Studijavo žurnalistikos studijas Vilniaus universitete. 16 metų dirbęs Šilutės laikraštyje, nuo 1982 iki 2007 m. buvo laikraščio „Tauragiškių balsas" redaktorius, vėliau – korespondentas. Daugelio straipsnių, tarp jų – apybraižų ciklo „Mūsų kaimeliai" autorius. Domėjosi miesto ir kaimo žmonių gyvenimu, dalyvavo kultūros renginiuose. Net ir sunkiai sirgdamas kone iki paskutinės dienos rašė. Mirties dieną laikraštyje buvo net trys jo tekstai. Laikraštis buvo nuolat pilnas jo straipsnių. Parengė ir išleido Tauragės enciklopediją. 1990-1995 m. Tauragės rajono tarybos deputatas, Mandatų ir etikos komisijos pirmininkas. Prisidėjo prie paminklų atstatymo Tauragėje. Po mirties jo darbai buvo eksponuojami LR Seime kartu su kitų plunksnos brolių meno kūriniais.

Donaldos motina – Albina Meiželienė, pedagogė. Buvo šimtų mokinių mokytoja, tarp jų ir kandidato į LR Prezidentus (2014 m.) Zigmanto Balčyčio. Sukaupė didžiulę 490 egzempliorių knygų iš Fantastikos aukso fondo kolekciją. Po vyro mirties persikraustė gyventi į Vilnių.

Kai Donaldai buvo septyneri metai, šeima persikėlė gyventi į Tauragę.

### Vaikai

Donalda yra vidurinė dukra, pavadinta Donald Slayton (1924–1993), 1975 metais kosmose iš amerikiečių kosminės stoties persikėlusio į rusų kosminį laivą, vardu. Vyresnioji sesuo Neila Danutė Ramoškienė, pavadinta Neilo Armstrongo (1930–2012), išsilaipinusio Mėnulyje, garbei. Jaunesnioji sesuo – Vasarė Matuzonienė (g. 1981 m.). pavadinta vasario mėnesio vardu, nes gimė vasario mėnesį.

Dar studijuodama (1996 m.) ištekėjo, įgijo Svilienės pavardę. Buvęs vyras – rinkodaros specialistas. Pora išsiskyrė 2000 m. Dukra Juta Svilaitė (g. 1997 m.). Išsituokusi susigrąžino pavardę Meiželytė.

Išsilavinimas
-------------

Donalda Meiželytė mokėsi Tauragės „Šaltinio" vidurinėje mokykloje ir Tauragės muzikos mokykloje, kur lankė fortepijono klasę ir mokėsi dainavimo. Taip pat Donalda vaidino Tauragės liaudies teatre, kuriame buvo vienintelė moksleivė.

Lankė tapybos užsiėmimus pas profesionalų dailininką A. Remeikį. Su pagyrimu baigusi mokyklą, išvažiavo gyventi į Vilnių. Nuo 1993 iki 1997 metų Vilniaus Universiteto (VU) Komunikacijos fakulteto Žurnalistikos institute baigė žurnalistikos bakalauro studijas.

Kūrybinė veikla
---------------

Donalda Meiželytė dirbo renginių vedėja
Donalda Meiželytė
D. Meiželytė jaunystėje rašė straipsnius jaunimo temomis Tauragės laikraščiui „Tauragiškių balsas". Baigusi žurnalistikos studijas, įsidarbino Lietuvos AIDS centre, žurnalo „Saugok sveikatą" žurnaliste, kur rašė šviečiamuosius straipsnius. Lietuvos vaikų ir jaunimo centre ketverius metus dirbo įvaizdžio formavimo vadybininke. Radijo stotyje „Radiocentras" vedė laidą vaikams, atlikdama sukurto meškučio Dakučio vaidmenį. Yra išleidusi muzikinius diskus „Labas rytas suraitytas", „Žadintuvė", „Naktinis trio", „Linksmas gyvenimas" ir „Geriausios dainos".

Televizinę veiklą pradėjo Lietuvos televizijoje, kur kartu su profesoriumi Knysliu (Raimondas Paškevičius) ir Gustavu (Audrius Rakauskas) vedė laidas vaikams „Labas rytas suraitytas" bei „Buvo rytas suraitytas". Vėliau dirbti LNK televizijoje ją pasikvietė Arūnas Valinskas, ji laidoje „Dviračio žynios" buvo vaidmenų, dainų, kupletų (dažnučių) atlikėja. Buvo TV3 projektų „Šok ir lieknėk" bei „Šok su manimi" komisijos narė. Su Vyteniu Andriukaičiu LNK projekte „Kai švenčia …" vaidino rokerius ir dainomis sveikino įvairių Zodiako ženklų atstovus, filmavosi laidoje „KK2 Kalėdos", įvairiuose Kalėdų koncertuose, Naujųjų metų žiburėliuose, „Auksiniuose svogūnuose".

2007 m. kartu su verslininku Mečislovu Subeliu – Tigru Donalda Meiželytė dalyvavo LNK televizijos muzikiniame projekte „Žvaigždžių duetai", kuriame užėmė ketvirtąją vietą .

2013 m. Donalda Meiželytė dalyvavo pramoginės laidos „Žiūrėk! Geras!" surengtame viešame baleto pasirodyme Rotušės aikštėje Vilniuje, Klaipėdoje per Jūros šventę žiniasklaidos holdingo „Baltic Media Alliance" uosto „kapitonė" (šou programos vedėja kartu su Gediminu Juodeika), Maskvoje savaitę filmavosi tarptautiniame kulinarijos šou projekte „Kviestinė vakarienė".

Aktyviai koncertavo, dalyvavo įvairiuose koncertiniuose turuose po Lietuvą. Per vieną vasarą automobiliu yra nuvažiavusi kone 100 tūkst. kilometrų. Lankėsi Kenijoje, Tailande, Kuboje, Afrikoje.

Viena iš Moterų klubo „6666" įkūrėjų. Kartu su Asta Baukute, Nijole Oželyte ir Daina Bilevičiūte Donalda rengdavo susitikimus su moterimis įvairiausiuose miestuose, linksmindavosi su jomis ir kalbėdavo moterims aktualiomis temomis.

Nuo 2012 m. pabaigos užsiima renginių organizavimu, jų vedimu, taip pat rengia koncertus. Po Seimo kadencijos aktyviai dalyvauja TV laidose ir projektuose. Muzikiniame projekte „Muzikinė kaukė" (BTV) įsikūnijo į Džordanos Butkutės, Suzi Quatro, Alos Pugačiovos, Cher, Stasio Povilaičio vaidmenis. Muzikiniame projekte „Chorų karai" – Braškinio choro (Tauragė), sudaryto iš jaunuolių nuo 17 iki 23 metų, generolė (choro vadovas Kornelijus Pukinskis).

Politika
--------

2008 m. kandidatavo Seimo rinkimuose Tauragės rinkimų apygardoje (Nr. 34). Išrinkta į Seimą 2008-2012 m. kadencijai daugiamandatėje apygardoje pagal Tautos prisikėlimo partijos sąrašą, įrašyta 40 numeriu, nors po reitingavimo pateko 10 numeriu.

Būdama Seimo nare, nuo 2008 m. priklausė Audito komitetui, Narkomanijos ir alkoholizmo prevencijos komisijai (nuo 2008 m. gruodžio) ir Krikščionių partijos frakcijai (buvo seniūno pavaduotoja). Buvo narė įvairių parlamentinių grupių narė: tarpparlamentinių ryšių su Kinija, Čile, Indija, Portugalija, Korėja, Japonija ir Vokietija.

2011 m. kartu su kitais Seimo nariais siekė legalizuoti alkoholio reklamą. 2011 m. lapkričio 11 dieną išstojo iš Krikščionių partijos. Svarstė tapti sostinės mero Artūro Zuoko vadovaujamos partijos TAIP kandidatais į Seimo narius, užpildė partijos „Tėvynės atgimimas ir perspektyva" (TAIP) steigėjos anketą.

2008–2012 metais nuolat būdavo televizijoje: dalyvaudavo pokalbių laidose, interaktyviuosiuose šou, filmavosi įvairiose laidose, projektuose (pvz. „KK2 Kalėdos", kur vaidino žurnalistę, 2010 m. „Lietuvos ryto" televizijos žaidime ir realybės šou „Burbulas"), dalyvavo „Žvaigždžių duetuose" (LNK), įvairiuose Kalėdų koncertuose, Naujųjų metų žiburėliuose, „Auksiniuose svogūnuose"; vien 2012 metų spalį filmavosi apie 15 laidų.

2012 m. Seimo rinkimuose užsiregistravo dalyvauti kaip nepriklausoma kandidatė, tačiau vėliau atsisakė. Pasibaigus parlamentarės įgaliojimams, per 7 dienas – kaip privaloma – nei Seimo kanceliarijai, nei Užsienio reikalų ministerijai negrąžino diplomatinio paso.

2019–2021 m. Vilniaus miesto savivaldybės tarybos narė. 2021–2023 m. Vilniaus miesto savivaldybės administracijos direktoriaus pavaduotoja. Nuo 2023 m. Vilniaus miesto mero pavaduotoja.

Skandalingi faktai bei įvykiai
------------------------------

Donalda yra viešai prisipažinusi, kad studijų metais vieną kartą yra rūkiusi „žolės". „Lietuvos ryto" žurnalo „TV antena" viršeliui nusifotografavo be drabužių, savo naujojo dainų albumo viršeliui – apsinuoginusi. Kartu su draugu psichologu Andriumi pagarsėjo jo melagingu policijos iškvietimu, dėl ko Seimo Etikos ir procedūrų komisija kreipėsi į teisėsaugos pareigūnus dėl parlamentarės, tos pačios komisijos narės, Donaldos Meiželytės elgesio. Donalda buvo kandidatė „Auksinių svogūnų" apdovanojimų nominacijoje „Politikas, rodęs blogiausią pavyzdį 2011" (už tai, kad išgėrusi „tikrino" policijos darbą).

2009 m. Meiželytė pakartotinai atsidūrė dėmesio centre, kuomet vieną savaitgalį su draugėmis tuometinė parlamentarė, Narkomanijos ir alkoholizmo prevencijos komisijos narė, viename sostinės naktiniame kokteilių bare šoko ant stalo. Savo poelgį aiškino kaip „išvažiuojamąjį posėdį" pasižiūrėti, „kaip linksminasi tauta", teisinosi, kad ant stalo užlipti ją kvietė žinomas baleto artistas, jos bičiulis Nerijus Juška ir grupės „69 danguje" narė Nijolė Pareigytė.

Apdovanojimai
-------------

* Respublikinio jaunųjų filologų konkurso finalinio turo laureatė publicistikos srityje už darbą „Antri namai?" (būdama 10-oje klasėje);
* Garsiausias Tauragės Šaltinio vidurinę mokyklą baigęs žmogus (titulas; išrinko moksleiviai);
* Lietuvos televizijos režisuoto realybės šou „Klasė" pagrindinis prizas (kelionė į Kubą)

* Donalda Meiželytė dalyvauja Lietuvos televizijos projekte „Klasė"Donalda Meiželytė dalyvauja Lietuvos televizijos projekte „Klasė"
* Lietuvos televizijos projekto „Klasė" laimėtojaLietuvos televizijos projekto „Klasė" laimėtoja
* Muzikinio albumas „Mūsų linksmas gyvenimas" viršelisMuzikinio albumas „Mūsų linksmas gyvenimas" viršelis
* Muzikinio albumas „Naktinis trio" viršelisMuzikinio albumas „Naktinis trio" viršelis

Šaltiniai
---------

1. ↑  Mirė žurnalistas Tadas Meiželis Archyvuota kopija 2014-07-14 iš Wayback Machine projekto. (Rajono laikraštis Tauragės žinios)
2. ↑  IN MEMORIA TADAS JOKŪBAS MEIŽELIS (1944–2012) Archyvuota kopija 2014-07-14 iš Wayback Machine projekto. (parengė LSDP Tauragės rajono skyrius, Tauragės rajono skyriaus pirmininkas Pranas Petrošius)
3. ↑  IN MEMORIAM Tadui Jokūbui Meiželiui (2012-05-04, Kurjeris.lt)
4. ↑  Ištikimas iki pabaigos[neveikianti nuoroda] (Tauragiskis.lt)
5. ↑  D.Meiželytė: „Neišrinkta antrąkart – rašysiu ir grįšiu į TV"
6. ↑  D. Meiželytės mama parduoda įspūdingą fantastikos knygų kolekciją[neveikianti nuoroda] (Dovilė Lebrikaitė, Lietuvos rytas, 2012-08-23)
7. ↑  Vaikiškas klaidas daro tėvai, rinkdami vaikams vardus Archyvuota kopija 2014-07-14 iš Wayback Machine projekto. („Respublika", Kitos Lietuvos žinios, 2008 m. balandžio mėn. 19 d.)
8. ↑  www.vrk.lt Donaldos Meiželytės-Svilienės išsilavinimas Archyvuota kopija 2012-05-14 iš Wayback Machine projekto.
9. ↑  www.tauragiskis.lt „Tauragiškių balso" kolektyvas Archyvuota kopija 2009-05-23 iš Wayback Machine projekto.
10. ↑  Kandidatės į Seimą Donaldos Meiželytės anketa Archyvuota kopija 2012-05-14 iš Wayback Machine projekto.
11. ↑  „Žvaigždžių duetų" laimėtojai
12. ↑  Naujas D. Meiželytės iššūkis – baletas Archyvuota kopija 2013-06-09 iš Wayback Machine projekto.
13. ↑  Karališkajam BMA uostui vadovaus kapitonai D. Meiželytė ir G. Juodeika[neveikianti nuoroda]
14. ↑  D.Meiželytė šėliojo Maskvoje Archyvuota kopija 2013-09-08 iš Wayback Machine projekto.
15. ↑  Donalda prie vairo sėdo iš reikalo (2008-08-06, Paulius Ugianskis, „Lietuvos žinios")
16. ↑  Donalda Meiželytė: „Niekada nevalgyčiau beždžionės smegenų…"[neveikianti nuoroda] (15min, 2008-06-03)
17. ↑  D. Meiželytė: „Besąlygiška meilė – baisi liga"[neveikianti nuoroda]
18. ↑  Straipsnis apie moterų klubą „6666"
19. ↑  Po ketverių metų pertraukos į sceną sugrįžo Donalda Meiželytė Archyvuota kopija 2013-02-14 iš Wayback Machine projekto.
20. ↑  Donalda Meiželytė apie generolės pareigas, konkurentus ir norą laimėti Archyvuota kopija 2018-01-16 iš Wayback Machine projekto. (Naujienų portalas Alfa.lt)
21. ↑  Donalda Meiželytė: „Per pilnatį gyventojų nepriimu" (Jovita STRIKAITIENĖ, Kurjeris.lt, 2010-07-26)
22. ↑  www.vrk.lt Apie rinkimus į Seimą Archyvuota kopija 2012-05-14 iš Wayback Machine projekto.
23. ↑  Tauragės rinkimų apygardos kandidatai[neveikianti nuoroda]
24. ↑  www3.lrs.lt Apie Seimo narę Donaldą Meiželytę-Svilienę
25. ↑  2008 m. Lietuvos Respublikos Seimo rinkimai – Tautos prisikėlimo partija – Iškelti kandidatai Archyvuota kopija 2014-02-14 iš Wayback Machine projekto.
26. ↑  Krikščionių partiją paliko trys parlamentarai: Donalda Meiželytė-Svilienė, Ligitas Kernagis ir Aleksandras Sacharukas
27. ↑  D. Meiželytė perbėgo pas A.Zuoką
28. ↑  Meiželytei televizija neberūpi (Alfa.lt)
29. ↑  D. Meiželytė: „Nebenorėčiau būti kokia nors Kikimara Janakė ar Pupų Teta – žmonių juokintoja" Archyvuota kopija 2012-12-13 iš Wayback Machine projekto. (Eglė Šilinskaitė („TV Antena") 2012-12-10)
30. ↑  Pretendentė į kandidatus Tauragės rinkimų apygardoje Nr. 34 DONALDA MEIŽELYTĖ
31. ↑  Į Seimą kandidatuojanti Donalda Meiželytė: „Baisiausia pekla tame Seime"[neveikianti nuoroda]
32. ↑  2012 m. Lietuvos Respublikos Seimo rinkimuose Donalda Meiželytė nebedalyvaus
33. ↑  Diplomatinio paso buvę tautos išrinktieji grąžinti neskuba Archyvuota kopija 2015-04-23 iš Wayback Machine projekto. (Vytautas Bruveris („Lietuvos rytas") 2013-01-18)
34. ↑
35. ↑
36. ↑  Interviu (2003-08-30, Kauno diena, Darius SĖLENIS)
37. ↑  D. Meiželytė: „Nebenorėčiau būti kokia nors Kikimara Janakė ar Pupų Teta – žmonių juokintoja"[neveikianti nuoroda] (Lietuvos rytas, Eglė Šilinskaitė („TV Antena") 2012-12-10 13:33)
38. ↑  Seimo etikos sargai kreipiasi į policiją dėl D.Meiželytės elgesio
39. ↑  V. Uspaskich nominuotas blogiausią pavyzdį rodžiusiu metų politiku[neveikianti nuoroda]
40. ↑  Ar šoko Donalda ant stalo?[neveikianti nuoroda]
41. ↑  www.viskas.lt Apie Donaldą Meiželytę-Svilienę
42. ↑  Projektą laimėjo Donalda Meiželytė Archyvuota kopija 2008-04-18 iš Wayback Machine projekto.
43. ↑  Donalda Meiželytė mėgaujasi patogiu ir ramiu gyvenimu (Jūratė Šimanskytė, „Klubas")

Nuorodos
--------

* 2008–2012 m. kadencijos Seimo narė Donalda MEIŽELYTĖ (Seimo informacija)
* Asmeninis tinklaraštis (Blogspot.com)